Har utbetalt flere milliarder for frostskader på hus og hytter
Ifølge Finans Norge har forsikringsselskapene utbetalt over tre milliarder kroner for frostskader siden 2008. Skrekkåret var 2010 hvor over en milliard kroner ble utbetalt til hus og hytteeiere. – Vi merker særlig at hytter er utsatt i kuldeperioder. Mange er dessverre for sløve med vedlikeholdsarbeidet inn mot vinteren. Hovedstoppekranen blir stående ulåst og varmtvannstanken utømt. Det kan under kuldeperioder føre til store frostskader. Det sier kommunikasjonsrådgiver i forsikringsselskapet If Sigmund Clementz. Han mener hytteeiere må være ekstra nøye med vedlikeholdet nå som temperaturen synker. – Det viktigste grepet mot frostskader er å skru av hovedstoppekranen før man forlater hytten slik at rørene ikke fryser igjen. For folk som benytter hytten ofte anbefales det å holde den lunk, altså oppvarmet slik at kulden holdes utenfor, sier han.Ifølge Finans Norge oppstår nesten halvparten av frostskadene i januar. Det blir også registrert skader på hus og hytter på sommerhalvåret. Clementz forteller at hytter som sjeldent besøkes er ekstra utsatt. – I juli i fjor ble det i Norge registrert 37 frostskader. Grunnen er at mange bruker hytten over korte perioder, slik at frostskader som har oppstått på vinteren ikke blir oppdaget før hytten igjen besøkes på sommeren. – Ligger hytten langt unna hjemmet kan man inngå veldikeholdavtaler med hyttenaboer eller bønder i nærheten. På den måten kan man hindre at hytten står uten tilsyn over lengre perioder, sier Clementz til VG.Kommunikasjonssjef i Tryg Forsikring Ole Irgens har samme inntrykk som Clementz. – Når vi snakker om frostskader er det primært vannskader. Det kan bli ganske store og alvorlige skader om man ikke tar nødvendige forbehold, sier han. Se hva som skjer når gradestokken kryper ned til 30 kuldegraderClementz forteller at den finnes alternative løsninger om man selv ikke har muligheten til å holde hytten under tilsyn. – Det finnes også løsninger hvor man kan motta SMS-varsel hvis sikringen eller strømmen går på hytten. Hytter som ikke jevnlig besøkes kan få store skader ved et strømbrudd om vannet ikke er skrudd av, sier Clementz.
Forsikringsselskapene får inn nesten dobbelt så mange meldinger om frostskader på hus og hytter i januar som i resten av året. Hovedårsaken er hytter uten tilsyn.